CELEX: 52007PC0596
Language: da
Date: 2007-10-15
Title: Forslag til Rådets beslutning om Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)

Vigtig juridisk meddelelse

|

52007PC0596

Forslag til Rådets beslutning om Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)  /* KOM/2007/0596 endelig udg. - ACC 2007/0208 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 15.10.2007KOM(2007) 596 endelig2007/0208 (ACC)Forslag tilRÅDETS BESLUTNINGom Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål Toldkonventionen om international godstransport på grundlag af TIR-carneter (TIR-konventionen) af 14. november 1975 blev godkendt på Det Europæiske Økonomiske Fællesskabs vegne ved Rådets forordning (EØF) nr. 2112/78. Konventionen trådte i kraft i Fællesskabet den 20. juni 1983. Formålet med den foreslåede beslutning er at foretage ændringer i artikel 13 i bilag 8 til TIR-konventionen. Ændringerne vedrører de finansielle arrangementer med hensyn til driften af TIR-bestyrelsen og TIR-sekretariatet under FN's Økonomiske Kommission for Europa. |120 | Generel baggrund TIR-konventionen, der administreres af De Forenede Nationers Økonomiske Kommission for Europa (UN-ECE) i Genève, har etableret en toldforsendelsesprocedure for international godstransport ad landevej. Ifølge konventionen kan varer, der er omfattet af suspension af told og afgifter, krydse internationale grænser med et minimum af intervention af toldmyndighedernes side undervejs. Ved at lempe de traditionelle hindringer for den internationale godstransport tilskynder TIR-ordningen til udvikling af den internationale samhandel. Da ordningen reducerer forsendelsestiderne, kan der opnås store besparelser i forsendelsesomkostningerne. Den største fordel ved ordningen er, at TIR-konventionen gennem den internationale garantikæde giver forholdsvis enkel adgang til de fornødne garantier. I de senere måneder er der for det offentlige/private partnerskab, der er oprettet af toldmyndighederne og garantiforeningerne, opstået alvorlige problemer inden for TIR-ordningen navnlig med hensyn til finansiering af TIR-bestyrelsen og TIR-sekretariatet. Med henblik på at styrke TIR-ordningen og det offentlige/private partnerskab besluttede de to parter at træffe alle fornødne foranstaltninger til at ændre TIR-konventionen, så at ordet "afgift" udskiftes med "beløb" og proceduren for fastlæggelse af dette beløb klart defineres. En anden nødvendig handling var at udarbejde en procedureaftale mellem UN-ECE og IRU. Gennem disse aktioner vil der helt sikkert blive oprettet et gennemsigtigt system for finansiering af UN-ECE's TIR-sekretariat og TIR-bestyrelse. |139 | Gældende bestemmelser på det område, som forslaget vedrører Der findes ingen gældende bestemmelser på det område, som forslaget vedrører. |140 | Overensstemmelse med andre EU-politikker og -mål Den foreslåede beslutning er forenelig med den fælles handels- og transportpolitik. TIR-ordningen forenkler landevejstransporten og sørger for, at varer kan transporteres gennem de 66 kontraherende parters områder med et minimum af indgriben fra toldmyndighedernes side. Gennem en international garantikæde giver ordningen forholdsvis enkel adgang til de fornødne garantier. De gennem TIR-konventionen opnåede forenklinger er i overensstemmelse med den reviderede Lissabon-strategi. |HØRING AF INTERESSEREDE PARTER OG KONSEKVENSANALYSE |Høring af interesserede parter |211 | Høringsmetoder, hovedmålgrupper og respondenternes overordnede profil Høringerne om forslaget omfattede Den Internationale Vejtransportunion, alle garantiforeninger og toldmyndigheder i de kontraherende lande i TIR-konventionen. Høringerne fandt sted på Toldkodeksudvalgets møder og på de møder, der blev gennemført af arbejdsgruppen for toldspørgsmål vedrørende transport. |212 | Sammenfatning af svarene og af, hvordan der er taget hensyn til dem Positiv udtalelse |Ekspertbistand |229 | Der var ikke noget behov for ekspertbistand. |230 | Konsekvensanalyse Reglerne om finansiering af TIR-bestyrelsen og TIR-sekretariatet skal klart fastlægges i TIR-konventionen. Ved at gennemføre disse ændringer bevares TIR-ordningens bæredygtighed, og den fortsatte eksistens af TIR-organerne er mulig. |FORSLAGETS RETLIGE ASPEKTER |305 | Resumé af forslaget Ændringerne omfatter ændringer af teksten af artikel 13 i bilag 8, idet "afgift" udskiftes med "beløb". Det beskrives også klart, hvordan proceduren for beregning af et beløb pr. TIR-carnet bør etableres og opfyldes. |310 | Retsgrundlag Artikel 133 og artikel 300, stk. 2, i traktaten om oprettelse af Det Europæiske Fællesskab. |329 | Subsidiaritetsprincippet Forslaget vedrører et område, som Fællesskabet har enekompetence for. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet, hvilket begrundes således: |331 | Forslaget er i overensstemmelse med proportionalitetsprincippet. Det gennemfører en ændring af den internationale aftale, der som sådan overholder proportionalitetsprincippet. |332 | Forslaget medfører en ændring af ordlyden af artikel 13 i bilag 8 til TIR-konventionen. Formålet med ændringerne er også klart at definere ordningen for finansiering af TIR-organerne og det fremtidige samarbejde mellem offentlige og private partnere i denne henseende. |Reguleringsmiddel/-form |341 | Foreslåede reguleringsmidler: Beslutning. |342 | Andre midler ville ikke være hensigtsmæssige af følgende grunde: Internationale aftaler og ændringer af sådanne indsættes normalt i Fællesskabets retsforskrifter ved hjælp af en beslutning. |BUDGETMÆSSIGE KONSEKVENSER |409 | Forslaget får ingen budgetmæssige konsekvenser for Fællesskabets budget. |1.  2007/0208 (ACC)Forslag tilRÅDETS BESLUTNINGom Fællesskabets holdning til forslaget om at ændre toldkonventionen om international godstransport på grundlag af TIR-carneter (TIR-konvention af 1975)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, ogud fra følgende betragtninger:(1) Toldkonventionen om international godstransport på grundlag af TIR-carneter (TIR-konvention) af 14. november 1975 blev godkendt på Fællesskabets vegne ved Rådets forordning (EØF) nr. 2112/78 af 25. juli 1978[1] og trådte i kraft i Fællesskabet den 20. juni 1983[2].(2) I januar 2007 besluttede Administrationsudvalget for TIR-konventionen, at der med henblik på et effektivt samarbejde mellem den offentlige sektor og private virksomheder bør gennemføres en række ændringer af TIR-konventionen, så der oprettes et gennemsigtigt system for finansiering af UN-ECE's TIR-sekretariat og TIR-bestyrelse. Ændringerne omfatter sproglige ændringer og en klar beskrivelse af proceduren for beregning af et beløb pr. TIR-carnet.(3) Alle medlemsstater har udtalt sig positivt om ændringsforslaget. Det udkast, som Administrationsudvalget for TIR-konventionen har udarbejdet, er allerede blevet drøftet i Toldkodeksudvalget, som har godkendt det foreløbigt.(4) Fællesskabets holdning til den foreslåede ændring bør fastlægges -VEDTAGET FØLGENDE BESLUTNING:Artikel 1Fællesskabets holdning i Administrationsudvalget baseres på vedlagte ændringsudkast.ArtikelDenne beslutning er rettet til medlemsstaterne.Udfærdiget i Bruxelles, denPå Rådets vegneFormandBILAGBilag 8, artikel 13, stk. 1, affattes således:"1. Driften af TIR-bestyrelsen og TIR-sekretariatet finansieres, indtil alternative finansieringskilder kan tilvejebringes, gennem et beløb pr. TIR-carnet, der fordeles af den internationale organisation som omhandlet i artikel 6. Beløbet skal godkendes af Administrationsudvalget."Som ny forklarende bemærkning tilføjes:"8.13.1-3 BeløbBeløbet i stk. 1 baseres på (a) den budget- og omkostningsplan for TIR-bestyrelsen og TIR-sekretariatet, som Administrationsudvalget har godkendt, og (b) den prognose over antallet af TIR-carneter, der er fastlagt af den internationale organisation."Bilag 8, artikel 13, stk. 2, affattes således:"2. Proceduren for gennemførelse af finansieringen af driften af TIR-bestyrelsen og TIR-sekretariatet skal godkendes af Administrationsudvalget."Som ny forklarende bemærkning tilføjes:"8.13.2. Efter høring af den internationale organisation som omhandlet i artikel 6 skal proceduren i stk. 2 afspejles i aftalen mellem UN-ECE, der er beføjet af og handler på vegne af de kontraherende parter, og den i artikel 6 omhandlede internationale organisation. Aftalen skal godkendes af Administrationsudvalget."[1] EFT L 252 af 14.9.1978.[2] EFT L 31 af 2.2.1983, s. 13.